google/wiki40b huggingface dataset:
Guillain-Barré syndrom

Historie

Tilstanden ble først beskrevet av den franske legen Jean Baptiste Octave Landry de Thézillat i 1859. Navnet stammer derimot fra de franske nevrologene Georges Guillain og Jean Alexandre Barré, som sammen med André Strohl beskrev tilstanden hos to soldater i 1916. Sykdommen kan derfor iblant også benevnes som Guillain–Barré–Strohl-syndromet.

Epidemiologi

GBS har en insidens på 1-2 per 100 000 per år. Tilstanden rammer flere menn enn kvinner. Alle aldersgrupper kan rammes, men risikoen øker med 20 % for hvert tiår etter fylte 10 år.

Diagnose

Diagnosen stilles basert på klinikken og supplerende undersøkelser. For å kunne skille mellom de aksonale og demyeliniserende variantene er EMG/nevrografi avgjørende. Videre utredning innebærer blodprøver og undersøkelse av spinalvæske. Påvisning av spesifikke antistoffer kan bidra i å skille de forskjellige subtypene.

Behandling

Guillain-Barre behandles med intravenøs tilførsel av immunoglobuliner (IVIG) og/eller utskriftning av blodplasma (plasmaferese). Begge alternativene er like effektive, men av praktiske hensyn velges ofte IVIG som førstehåndsbehandling da plasmaferese er mer krevende å gjennomføre. 
I tillegg gis blodfortynnende behandling som forebyggende mot blodproppdannelse. 
Respiratorbehandling er aktuell dersom pustemuskulaturen blir påvirket. Under innleggelse skal lungefunksjonen følges tett, deriblant ved måling av blodmetning og PEF (Peak Expiratory Flow).
Bergan (Nøtterøy)

Bergan er et delområde og et sted på Nøtterøy i Færder kommune. Delområdet befinner seg øst på øya Nøtterøy, og omfatter grunnkretsene Vollen, Nesbrygga, Duken, Skallestad og Hårkollen. Det har til sammen 3708 innbyggere (2010).
Stedet Bergan i snevrere forstand befinner seg rett nord for sentrum av Hårkollen, og tilhører denne grunnkretsen.
What Goes On (sang)

Komposisjon

Originalversjonen av sangen ble skrevet av John Lennon i The Quarrymen-dagene og ble opprinnelig vurdert som oppfølgeren til Please Please Me i begynnelsen av 1963.
Ifølge Lennon «fikk sangen nytt liv med en bro kastet inn, sannsynligvis med hjelp av Paul» på Rubber Soul.
Barry Miles hevdet at McCartney og Starr samarbeidet om broen.
Det er ingen formell i bro i sangen, selv om ett refreng og ett vers er utvidet. Ian MacDonald tror at disse lengre seksjonene var skrevet av McCartney.
Starr kom med bidrag til teksten, hans første komponistkreditering noensinne på en Beatles-låt. Da han imidlertid ble spurt om  hva hans bidrag var på sangen svarte han spøkefullt: «Omtrent fire ord, og jeg har ikke gjort en ting siden». Til hans skuffelse unnlot den første pressingen av singlen navnet «Starkey» på låtskriverkrediteringen ved et uhell.

Innspilling

Som nevnt ovenfor ble en tidlig versjon vurdert som oppfølgeren til Please Please Me og The Beatles håpet å spille den inn 5. mars 1963, men det var bare tid til de andre sangene som ble spilt inn den kvelden: «From Me to You», «Thank You Girl» samt en tidlig versjon av «One After 909».
Versjonen på Rubber Soul ble spilt inn i ett opptak med overdubs 4. november 1965. I verset før gitarsoloen etter at Starr synger «Tell Me Why» kan en høre Lennon si: «We already have told you that» som en referanse til «Tell Me Why» fra foregående år.
Bembidion transparens

Utbredelse

Bembidion transparens finnes nord i Europa, Nord-Amerika og Asia. Den er også registrert fra Norge  .

Utseende

Bembidion transparens er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion transparens tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
3rd Surprise

3rd Surprise er en musikk-EP med Apes&Babes, utgitt i 2000.
Automatisering

Automatisering, eller automasjon, er en faglig prosess med formål å gjøre et fenomen automatisk, slik at det i større eller mindre grad styrer seg selv. For å oppnå dette må det være mulig å påvirke fenomenets atferd, og definere hva som er ønskelig atferd eller tilstand.
Fenomenet som automatiseres kalles gjerne en prosess, og påvirkningen (pådraget) skjer via et pådragsorgan.
Dører som åpnes og lukkes automatisk, blokkeringsfrie bremser ("ABS-bremser") og termostatstyrte varmeovner er eksempler på automatiseringsløsninger som mennesker i den industrialiserte verden omgir seg med til daglig. Moderne industriell virksomhet er også uløselig knyttet til automatisering, i form av automatisk regulerte kjemiske prosesser, sekvensstyrte produksjons- og emballeringsmaskiner (automater), roboter for montasje, lakkering og vedlikehold, systemer for dynamisk posisjonering, autopiloter og utallige andre anvendelser. Automatisering kan også omfatte administrative oppgaver som dokumenthåndtering, informasjonsinnhenting og rapportering.

Automatiseringsteknologi

De første automatiseringsløsningene var basert på rent mekaniske prinsipper, som James Watts berømte sentrifugalregulator. Moderne systemer er oftest basert på programmerbare, digitale styringsenheter (PC-er, PLSer etc.) i kombinasjon med elektroniske, elektromekaniske eller pneumatiske sensorer og pådragsorganer. En sensor- eller pådragsenhet kan omfatte et innebygd system for kalibrering, signalbehandling og kommunikasjon. Enhetene i et slikt system kommuniserer gjerne via feltbuss eller industrielt ethernet.

Utdanning

Automatisering er et programområde innen elektrofag og fører frem til automatiseringsfaget, tavlemontørfaget, viklerfaget eller fjernstyrte undervannsoperasjoner.
Automatisering tilbys ved blant annet Åkrehamn Vidaregåande skole, Kuben videregående skole, Ringsaker videregående skole, Raufoss videregående skole. Skogmo videregående skole og Strømmen videregående skole.

Yrkesgrupper

Yrkesgrupper som arbeider med automatisering omfatter elektrikere, automatikere, automatikkmekaniker, prosessoperatører og kybernetikere.
Boeing F-15 Strike Eagle

Utvikling

F-15E Strike Eagle ble utviklet på 80-tallet og hadde kun en oppgave: å angripe mål på bakken (stikk motsatte av originalversjonen). Grunnen til at F-15 ble valgt til dette formålet var dens gode kvaliteter innen fart og manuvrering. Som konvertert jagerfly spesialisert for å ta ut bakkemål vil en riktig benevnelse på F-15E være jagerbomber. F-15E byttet ut de siste F-111 (en annen jagerbomber) i amerikansk tjeneste i 1998, 10 år etter den først kom i tjeneste. 
Amerikanerne kaller F-15 Strike Eagle for en "deep strike fighter", altså en jagerbomber som skal ta ut bakkemål dypt innpå fiendens territorium. Flyet flyr gjerne nær bakken for å unngå radar, og er malt i en sort farge for at det skal være vanskeligere å observere.
Alle F-15 Strike Eagle er tosetere. Den ene piloten styrer flyet og kan eventuelt ta ned fiendtlige fly, mens den andre styrer bakkeangrepssystemet.
Shamrock kullkraftverk

Shamrock kullkraftverk er et varmekraftverk i byen Herne i delstaten Nordrhein-Westfalen i det vestre Tyskland. Det har en installert produksjonskapasitet på netto 132 MW, og stod ferdig i 1957. Brenselkilden er bitumenøst kull og steinkull. Operatør er energiselskapet E.ON Energie AG.
Orakel

Orakel er en meddelelse som gis av en guddom gjennom et medium. Det kalles også et orakelsvar. Orakel brukes også om det hellige stedet hvor orakelsvaret gis, for eksempel Oraklet i Delfi og statsorakelet fra Nechung utenfor Lhasa i Tibet. Ordet orakel kommer fra latin orare som betyr «tale». Orakel kan også i overført betydning brukes om en rådgiver som oppfattes som ufeilbarlig i for eksempel samfunnsspørsmål. Et orakelsvar kan også bety en uklar spådom eller et flertydig svar og har sin opprinnelse i at orakelsvar kunne være vanskelige å tolke betydningen av.
Vanligvis er et orakel svar på spørsmål og gir ikke profetier. Et orakel er en guddommelig meddelelse eller spådom om fremtiden eller noe ukjent fra en guddom. Guddommen meddeler seg på en oversanselig måte gjennom en person som ofte gir sitt svar i en transetilstand og kan da kalles et medium. Orakler finnes i en eller annen form i de fleste religioner.
Oraklet i Delfi, Apollons orakel, er det mest berømte av alle orakler i oldtiden. Apollon inspirerte en prestinne som i transe tydet framtiden eller åpenbarte det skjulte. Profeter tolket hennes løsrevne ord, og prester gav dem språklig form, som i oraklets storhetstid ble de gitt i heksametre. I begynnelsen ble oraklet spurt mest om hverdagslige ting som årsveksten, om reiser, om man kunne få barn og så videre I løpet av 800-tallet f.Kr. og de følgende par århundrer opparbeidet Oraklet i Delfi en enestående posisjon i antikkens religiøse og politiske liv. Dets program var å forkynne Zevs' råd, hans usvikelige vilje, gjennom Apollons prestinne. Oraklet fikk avgjørende betydning for datidens moral, rettsliv og også folkerett. Oraklet ble spurt om anlegg av nye kolonier, ny forfatning, nye guddommer, religiøs-sosiale lover og fikk også spørsmål om krig og fred.
Bamboo Airways

Flyflåte

Bamboo Airways har hårete vekstambisjoner og vil nå utvide flåten kraftig: Selskapet har lagt inn ordre på 24 fly fra Airbus av typen Airbus A320neo.
Selskapet har hårete vekstambisjoner og vil nå utvide flåten kraftig: Selskapet har lagt inn ordre på 100 fly fra Boeing av typen Boeing 787 Dreamliner.
Byåsen Håndball Elite

Byåsen Håndball Elite (stiftet 30. oktober 1921) er en håndballklubb fra Byåsen i Trondheim, og er Byåsen Idrettslags elitesatsing på håndball.

Historikk

Elitesatsingen ble først skilt ut som egen klubb 16. februar 2000, men før dette hadde kvinnehåndballaget vunnet Eliteserien fem ganger; 1987, 1988, 1990, 1996 og 1998.
Gurgustius

Gurgustius (walisisk: Gorust) var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av Rivallo, og han ble etterfulgt av Sisillius I.
Av alle konger hos Geoffrey er Gurgustius den første av de konger som han har minst å fortelle om, faktisk ingenting bortsett fra hvem som kom før og hvem som kom etter.
Ingrid Lorentzen

Familie

Ingrid Trøite Lorentzen ble født i Trondheim den 9. mars 1972 som datter av lektorparet Rutt Trøite Lorentzen og Harald Lorentzen. Hennes farmor var statsråd Annemarie Lorentzen.
Rally Japan

Rally Japan startet i 2001 som et internasjonalt rally i skogene i Tokachi regionen på øyen Hokkaidō. I årene 2002 og 2003 hadde det navnet Rally Hokkaido og var en del av Asia-mesterskapet i rally. I 2004 fikk Rally Japan status som en offisiell VM-runde i WRC. Den første VM-runden ble vunnet av Petter Solberg i en Subaru Impreza. Løpet i 2005 ble vunnet av Marcus Grönholm i en Peugeot 307. Sébastien Loeb vant i2006 og Mikko Hirvonen vant I 2007. Løpet i 2008 ble flyttet til Sapporo som er den største byen Hokkaidō.
Sixtus II

Bakgrunn

Liber Pontificalis angir at Sixtus var gresk, men dette kan bero på en sammenblanding mellom ham og en pythagoreisk filosof av samme navn. Tidligere antok man feilaktig at det var samme person som hadde skrevet Sentences. Videre ble det påstått, muligens uriktig, at pave Sixtus hadde forfattet en avhandling, Ad Novatianum.

Pave

Under forgjengeren, pave Stefan Is pontifikat, brøt det ut en heftig strid mellom kirken i Roma og kirkene i Afrika og Asia om kjetterdåpen. Under Sixtus' pontifikat ble relasjonene mellom øster- og vesterlandets kirker bedret, men i Roma fortsatte de å nekte å gjendøpe kjettere.

Martyrdød

Han led martyrdøden ved halshugging under keiser Valerianus' forfølgelse. Valerian hadde i to edikter forbudt kristendomen. I det siste av ediktene, utstedt i begynnelsen av august 258, beordret keiseren at alle biskoper, prester og diakoner skulle summarisk avrettes (episcopi et presbyteri et diacones incontinenti animadvertantur). Opplysningene om dette kommer hovedsakelig fra et brev fra Cyprianus til Successus, biskop av Abbir Germaniciana.
Det er usikkert om Sixtus var stilt for retten før henrettelsen, men før han ble tatt til fange, samlet han sin menighet på en kirkegård, der han satte seg på en stol for å tale til dem da soldatene ankom. Pave Sixtus var en av de første som falt som offer for denne forfølgelsen. Samtidig ble fire diakoner henrettet, og ytterligere to diakoner led martyrdøden samme dag.
Pave Damasus I har skrevet epitafen ved graven i Calixtus katakomber. Til graven førte forsamlingen den blodige stolen som han hadde sittet på på kirkegården. Ved stedet der han ble avrettet ble det bygd et oratorium, Oratorium Xysti, dit pilegrimer valfartet ennå på 600- og 700-tallene.
Sixtus IIs relikvier æres i kirken San Sisto Vecchio i Roma.
Jøkelfjorden

Jøkelfjorden (nordsamisk: Jiehkervuotna) er en fjordarm av Kvænangen i Kvænangen kommune i Troms. Fjorden har innløp mellom Nevernes i nordvest og Jøkelfjordklubben i sørøst og strekker seg 17 kilometer nordøstover til Nerisen ved Øksfjordjøkelen i botn av fjorden.
Øksfjordjøkelen er den eneste isbreen i Fastlands-Europa som kalver direkte i sjøen. Isbreens flate er på 41 km², og isbreens høyeste punkt er 1204 moh.. Den ligger innerst i Jøkelfjord, og er et imponerende skue fra sjøen. Isbreen kan også sees fra bilvei i Jøkelfjord i Kvænangen, men opplevelsen blir større fra båtripa under breen. Kalvingen skjer hyppigst i perioden mars til juni. Det arrangeres også vandreturer opp på breen.
Bygda Jøkelfjord (samisk: Gulpenjárga) ligger på sørsida et stykke inn i fjorden. Tvers over på andre sida går fjordarmen Tverrfjorden nordover. Litt nord for Jøkelfjordeidet ligger gården Saltnes og herfra og innover er det ingen flere bosetninger. Den innerste delen av fjorden kalles Isfjorden. Ved innløpet til Isfjorden går vika Skalsa nordover mot Skalsavatnet. Moderne havbruk er representert i Kvænangen ved bedriften Jøkelfjord Laks. Fv365 går langs deler av sørsida av fjorden.
Stord Boligbyggelag

Stord Boligbyggelag ble startet 11. mai 1956 og opererer i Stord i Hordaland foruten nabokommunene Etne, Vindafjord, Fitjar og Bømlo.
Boligbyggelaget har ca. 1 900 medlemmer og forvalter 900 boliger i 47 borettslag, sameier og andre selskap.
Stord Boligbyggelag er en del av Norske Boligbyggelags Landsforbund (NBBL).
Per Oscarsson

Bakgrunn

Foreldrene til Per Oscarsson og hans tvillingbror Björn var ingeniøren og byggmesteren Ingmar Ejnar Oscarsson og hans tyskfødte hustru Theresia Küppers. Disse hadde allerede to sønner før tvillingene ble født. Theresia Küppers døde imidlertid av kreft i 1933.

Karriere som skuespiller

Oscarsson tok teaterleksjoner hos Gösta Terserus og forfalsket sin stemors underskrift for å komme inn på Dramatens elevskola 1944. Etter eksamen 1947 fikk han sitt store gjennombrudd i Stig Dagermans stykke Skuggan av Mart 1948.
Etter noen år ved Dramaten ble han engasjert ved Göteborgs stadsteater 1953–1959 der han blant annet gjorde en rolletolkning som vakte oppmerksomhet av Hamlet. Midt under suksessen med Hamlet forlot han teateret og ga seg i veg på en vandring til fots  til Paris.
I 1960-årene ble Oscarsson rammet av lampefeber og skrev en bok om teateret, skrekken og redselen. På andre juledag i 1966 skapte han overskifter da han kledde av seg på TV-programmet Hylands hörna.
Oscarssons sceneskrekk gjorde at han sluttet å arbeide på teaterscenen i 1970-årene. I stedet drev han med kyllingeroppdrett. Han gjorde scenecomeback 1989 i En handelsresandes död på Angereds teater i Göteborg.
Som filmskuespiller har Oscarsson hele tiden vært aktiv, både i Sverige og utenlands. En av hans tidigere roller var i Sult fra 1966. Han laget noen egne filmer, blant annet Ebon Lundin og Sverige åt svenskarna. En av Oscarssons mest populære rollefigurer er som politisjefen Gustav Jörgenson i kriminalserieren Polisen i Strömstad som ble sendt på SVT i fem omganger med start i 1982. Han har medvirket i flere av SVTs julkalender, blant annet Håll huvet kallt 1994 og Kaspar i Nudådalen 2001. Han er også kjent i Sverige fra kortfilmen Kan du vissla, Johanna? som har blitt vist på SVT på julaften flere år.

Privatliv

Oscarsson giftet seg 23. oktober 1954 med skuespillerinnen Gerd Hegnell. Oscarssons annet ekteskap ble inngått med Bärbel Kraemer i 1960. I dette ekteskapet fikk Oscarsson to barn, en datter, og sønnen Boman Oscarsson, som selv ble skuespiller. Dessuten adopterte paret ennå en datter. Også dette ekteskapet ble etterhvert oppløst.
I sitt tredje ekteskap ble Oscarsson i 1989 gift med skuespillerinneren Kia Östling (egentlig Christina Maria Birgitta Östling, født 20. juli 1943). Paret ble meldt savnet etter at huset deres brant ned natt til nyttårsaften 2010. Første nyttårsdag uttalte svensk politi at «alt tydet på at paret var i huset under brannen», og at de er omkommet. Dagen etter ble levningene av en person funnet i ruinene. Neste dag fant man ennå en omkommet, og politiet verifiserte i løpet av få dager at de omkomne var ekteparet Oscarsson.
Postojnagrotten

Postojnagrotten, Adelsberggrotten eller Postumiagrotten, er en berømt dryppsteinshule ved byen Postojna i Slovenia.
Grottesystemet er på 21 km i og har oppstått som en karstdannelse. I grotten finnes den sjeldne olmen. 
De eldste inskripsjonene er fra 1500- og 1600-tallet. På 1800-tallet bygde russiske straffangar en stenbro midt i grotten, «russiske bro». Under andre verdenskrig brukte nazistene grotten som lagringsplass for våpen. Nå finnes en jernbane for turistene.
Stortingets fullmaktskomité

Stortingets fullmaktskomité har siden 1814 ivaretatt den lovgivende statsmaktens (Stortingets) autonome rekruttering i Norge. Hensikten er å unngå at de andre to statsmaktene – regjeringen og domstolene – skal ha avgjørende påvirkning på Stortingets sammensetning.

Komiteens arbeid

Fullmaktskomiteens oppgave er å godkjenne fullmaktene etter et stortingsvalg, altså å kontrollere at Grunnlovens og valglovens regler er overholdt og at valgresultatet er korrekt. Komiteens 16 medlemmer gjennomgår mandatet (fullmakten) som de valgte stortingsrepresentantenes har med seg, for å verifisere at de er gyldige, og legger deretter frem en samlet innstilling til Stortinget i plenum.

Stortingets behandling

På stortingsmøtet hvor mandatene skal behandles har ikke regjeringen adgang til å være til stede, heller ikke kommunalministeren (hvis departement arrangerer valgene).
Stortinget voterer over godkjenningsinnstillingene under ett – så formelt sett er den enkelte representant inhabil når den godkjenner sitt eget mandat. Hvis ett mandat foreslås underkjent behandles denne i en egen votering.
Inntil fullmaktene er godkjent, har Stortingets medlemmer midlertidig sete og stemme. Så snart fullmaktene er godkjent, konstituerer Stortinget seg med valg av presidentskap og sekretærer.

Den forberedende fullmaktskomiteen

På 1800-tallet tok komiteens arbeid med prøving av fullmaktene lang tid, og i 1902–1903 ble det bestemt at det avtroppende storting skulle sette ned en forberedende fullmaktskomité. Denne komiteen (som etter 1908 har ni medlemmer) kommer sammen kort tid etter valget og foretar en første undersøkelse av de innsendte fullmaktene og presenterer deretter sin foreløpige innstilling for den ordinære fullmaktskomiteen når Stortinget kommer sammen i oktober.

Andre oppgaver

Det er Stortingets fullmaktskomité som behandler klager i forbindelse med valglovens § 70, som gjelder spørsmål om stemmerett. For eksempel kan det være en person som mener at han ikke har fått stemmerett som han faktisk har krav på. Dette gjelder også ved lokalvalg, men forekommer svært sjelden.
Fullmaktskomiteen er derfor som regel passiv ellers i stortingsperioden.
2. divisjon fotball for menn 1973

Opp- og nedrykk

Begge avdelingsvinnerne rykket direkte opp til 1. divisjon 1974. Nummer to i hver avdeling spilte kvalifisering mot vinneren av distrikt IX-X om opprykk, mens vinneren av distrikt XI ikke fikk mulighet til opprykk.
Fra hver avdeling/distrikt rykket de to nederste lagene ned.
Direkte opprykk: Sarpsborg (avdeling A) og Molde (avdeling B)
Opprykk via kvalifisering: Vålerengen (avdeling A) rykket opp etter kvalifiseringskamper mot Bryne (avdeling B) og Mjølner (distrikt IX-X).
Nedrykk: Stabæk og Sandefjord BK fra avdeling A, Skarbøvik og Sogndal fra avdeling B, Stålkameratene og Mosjøen fra distrikt IX-X, Vadsø Turn og Rafsbotn fra distrikt XI.
Oslo Pride

Oslo Pride er en årlig festival og et kulturarrangement i Oslo for personer som føler tilknytning til LGBTI+-bevegelsen, det vil si lesbiske, homofile, bifile, transpersoner og intersex-personer. Arrangementet er Norges største pride-festival og omfatter blant annet filmfestival, konserter, kunstutstilling, show, politiske debatter og et festivalområde. Det uttalte formålet med Oslo Pride er «å synliggjøre skeiv kultur, for på denne måte å bidra til økt aksept og respekt for denne delen av hovedstadens mangfoldige borgere». I 2016 varte Oslo Pride i ti dager, med festivalområde på Eidsvolls plass (Spikersuppa mellom Stortinget og Nationaltheatret). 
Arrangementet ble opprettet som gay pride-festival arrangert av LLH Oslo og Akershus i 1982, da under navnet «Homodagene», og senere under navnet «Skeive dager» frem til festivalen  endret navn til «Oslo Pride» i 2014.
Oslo har vært vertsby for Europride to ganger: i 2005 og i 2014.
Kinas demokratiske forbund

Kinas demokratiske forbund (kinesisk: 中国民主同盟, pinyin: Zhōngguó mínzhǔ tóngméng) er et av de åtte legale politiske partier i Folkerepublikken Kina og et støtteparti til Kinas kommunistiske parti. Forbundet ble opprettet i 1939 og fikk sitt nåværende navn i 1944.
Forbundet ble dannet av tre prodemokratiske grupper under den andre sino-japanske krig i et forsøk på å stake ut en «tredje vei» mellom de to rivaliserende partier Guomindang og Kinas kommunistiske parti. Blant partiets mest kjente medlemmer var blant annet Liang Shuming, Fei Xiaotong, Li Huang, Carsun Chang, Huang Yanpei, Wu Han, Chu Anping og Wen Yiduo. Forbundet ble imidlertid forbudt av Guomindang i 1947 og under den kinesiske borgerkrig begynte forbundet å helle stadig mer mot kommunistene.
Kinas demokratiske forbund var et av de partier som deltok i Det kinesiske folks politisk rådgivende konferanse i september 1949, som vedtok å utrope Folkerepublikken Kina følgende måned. Under de påfølgende år ble partiet mer og mer til et støtteparti for kommunistene. Forbundet ble hardt rammet under «anti-høyre-kampanjen» sommeren 1957 og i under kulturrevolusjonen opphørte dets virkomhet helt og holdent.
Forbundet ble gjenopplivet under Deng Xiaopings reformpolitikk etter 1979 og organiserer nå fremst intellektuelle.
GlobalConnect

Norge

Broadnet Norge AS er en av Norges største leverandører av bredbåndsløsninger til bedriftsmarkedet.
Selskapet ble opprettet i 2000 og startet kommersiell virksomhet i mars 2001. Broadnet har de fire produktområdene Internett, telefoni, ethernet og fiber, og kjennetegnes ved et kraftig fokus på Ethernet i sitt landsomfattende nett. Broadnet eies i dag av Ventelo. Broadnet leverer også DSL til privatkunder.
Broadnet jobber aktivt i Norge og internasjonalt for å bygge kjennskap om Ethernet og Carrier Ethernet. Broadnet ble første norske medlem av det verdensomspennende Metro Ethernet Forum (MEF) i 2009, og tok initiativ til etablering av Norsk Ethernet Forum i 2010.
Broadnet Norge ble i 2012 en del av Broadnet AS. Broadnet har ca. 60 000 privatkunder på DSL.
Herceg-Bosnia kanton

Kommuner

Kantonen består av seks kommuner: Drvar, Bosansko Grahovo, Glamoč Kupres, Livno og Tomislavgrad